# ЕВРАЗИЯ ЭКОНОМИКАЛЫК КОМИССИЯСЫ

**КЕҢЕШ**

**Ч Е Ч И М**

2017-жылдын «17» майы **№21** Москва шаары

Евразия экономикалык бирлигинин

“Балдар оюн аянтчалары үчүн жабдуунун коопсуздугу жөнүндө” техникалык регламенти тууралуу

Евразия экономикалык бирлиги жөнүндө 2014-жылдын 29-майындагы Келишимдин 52-беренесине ылайык жана Жогорку Евразиялык экономикалык кеңештин 2014-жылдын 23-декабрындагы № 98 Чечими менен бекитилген Евразия экономикалык комиссиясынын ишинин Регламентинин № 1-тиркемесинин 29-пунктуна ылайык, Евразия экономикалык комиссиянын Кеңеши **ч е ч т и:**

1. Евразия экономикалык бирлигинин “Балдар оюн аянтчалары үчүн жабдуунун коопсуздугу жөнүндө” тиркелген техникалык регламенти (ЕАЭБ ТР 042/2017) кабыл алынсын.

2. Евразия экономикалык бирлигинин “Балдар оюн аянтчалары үчүн жабдуунун коопсуздугу жөнүндө” техникалык регламенти (ЕАЭБ ТР 042/2017) кабыл алынган күндөн тартып 18 ай өткөндөн кийин күчүнө кире тургандыгы белгиленсин.

3. Ушул чечим расмий жарыяланган күндөн тартып 30 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

Армения Беларусия Казакстан Кыргыз Россия

Республикасынан Республикасынан Республикасынан Республикасынан Федерациясынан

В.Габриелян В.Матюшевский А.Мамин О.Панкратов И.Шувалов

КАБЫЛ АЛЫНДЫ

Евразия экономикалык

комиссиясынын Кеңешинин

2017-жылдын 17-майындагы

№ 21 Чечими менен

Евразия экономикалык бирлигинин

“Балдар оюн аянтчалары үчүн жабдуунун коопсуздугу жөнүндө”

(ЕАЭБ ТР 042/2017)

ТЕХНИКАЛЫК РЕГЛАМЕНТИ

1. Колдонуу чѳйрѳсү
2. Ушул техникалык регламент балдар оюн аянтчалары үчүн жабдуунун жана (же) жабуунун жана алар менен байланышкан долбоорлоо, өндүрүш, монтаждоо, эксплуатациялоо, сактоо, ташуу жана утилдештирүү процесстеринин коопсуздугуна карата талаптарды белгилейт.
3. Ушул техникалык регламент Евразия экономикалык бирлигинин (мындан ары – Бирлик) бажы аймагында колдонууга алгачкы жолу чыгарылган жана ачык аймактарда же жабык жайларда жайгаштырылган балдар оюн аянтчалары үчүн жабдууга жана (же) жабууга № 1-тиркемеге ылайык тизмек боюнча жайылтылат.
4. Ушул техникалык регламент адам өмүрүн жана (же) ден соолугун, мүлктү, айлана-чөйрөнү коргоо, керектөөчүлөрдү жаңылышууга алып келүүчү аракеттердин алдын алуу максатында иштелип чыкты.
5. Ушул техникалык регламент төмөнкүлөргө жайылтылбайт:

а) ушул техникалык регламент күчүнө киргенге чейин өндүрүлгөн жана эксплуатацияга киргизилген балдар оюн аянтчалары үчүн жабдууга жана (же) жабууга;

б) машыгууга жана дене тарбиясына, спорт жана туризм менен алектенүүгө арналган спорттук жабдууга жана буюмдарга;

в) Евразия экономикалык комиссиясынын Кеңешинин 2016-жылдын 18-октябрындагы № 114 Чечими менен кабыл алынган Евразия экономикалык бирлигинин “Аттракциондордун коопсуздугу жөнүндө” (ЕАЭБ ТР 038/2016) техникалык регламентинин күчү жайылтылган аттракциондорго;

г) оюнчуктарга.

5.Балдар оюн аянтчалары үчүн жабдууга жана (же) жабууга карата талаптарды белгилеген Бирликтин (Бажы бирлигинин) башка техникалык регламенттери кабыл алынган учурда, анда мындай жабдуу жана (же) жабуу Бирликтин (Бажы бирлигинин) аларга күчү жайылтылган бардык техникалык регламенттеринин талаптарына ылайык келиши керек.

1. Негизги түшүнүктөр

6. Ушул техникалык регламенти колдонуу үчүн Евразия экономикалык бирлигинин алкагында (Евразия экономикалык бирлиги жөнүндө 2014-жылдын 29-майындагы Келишимдин № 9-тиркемеси) техникалык жөнгө салуу жөнүндө Протоколунда каралган түшүнүктөр, ошондой эле төмөнкүлөрдү билдирген түшүнүктөр пайдаланылат:

«жашы боюнча топ» - бою, салмагы, күч-кубаты жана интеллектуалдык өнүгүү деңгээли бирдей болгон белгилүү жаштагы балдардын тобу;

«балдар оюн аянтчасы» - балдар оюндарына арналган, өзүнө тийиштүү жабдуу менен жабууну камтыган атайын жабдууланган аймак;

«балдар шаарчасы (оюн комплекси)» - бир нече конструкциядан турган балдар оюн аянтчасы үчүн көп функционалдуу жабдуу;

«жабдуунун жана (же) жабуунун пайдалануу мезгили» - жабдууну жана жабууну долбоорлоодон тартып эксплуатациялоо аяктаганга чейин, анын ичинде өзүнө өндүрүштү, сактоону, ташууну, монтаждоону, модернизациялоону, оңдоону, техникалык тейлөөнү жана утилдештирүүнү камтыган мезгилдик учур;

«жыгылуу чөлкөмү» - керектөөчү жабдуудан жыгылгандан кийин түшө турган жердин үстү;

«жерге түшүү чөлкөмү» - балдар оюн аянтчасынын баланы токтото турууну жана токтотуп калууну жүзөгө ашырган чөлкөмү;

«жыгылуунун опурталдуу бийиктиги» - жыгылганда жабуу урунууну жумшартуунун зарыл деңгээлин камсыз кылган жабдуудан кулоонун максималдуу бийиктиги;

«белгиленген иштөө мөөнөтү» - жабдуунун жана (же) анын алмаштырылбаган бөлүктөрүнүн эксплуатациялоонун узактыгы, ал мөөнөткө жеткенде техникалык абалына карабастан жабдууну жана (же) жабууну эксплуатациялоо токтоого тийиш;

«жабдуу» - балдар өз каалоосу же эрежелери боюнча жекече же тобу менен ойной турган балдар оюн аянтчасында орнотулган жабдуу;

«паспорт» - жабдууну эксплуатациялоо эрежелерин аныктаган жана даярдоочу тарабынан кепилдик берилген жабдуунун негизги параметрлеринин жана мүнөздөмөлөрүнүн (касиеттеринин) маанилерин ырастоочу маалыматтарды, кепилдиктерди жана белгиленген мөөнөттө эксплуатациялоо тууралуу маалыматтарды чагылдырган документ;

«жабуу» - жерге түшүү чөлкөмүнөн кем эмес, жабдуу менен кошо пайдаланылган балдар оюн аянтчасынын үстүнкү тилкеси;

«колдонуучу» - жабдууну жана (же) жабууну багыты боюнча колдонгон бала жана ага көз салган адам;

«сатуучу» - Бирликтин мүчө мамлекеттеринин резиденттери болуп саналган, жеке ишкер катары каттоодон өткөн, жабдуунун жана (же) жабуунун саткан жана алардын ушул техникалык регламентинин талаптарына, ошондой эле аларга күчү жайылтылган Бирликтин (Бажы бирлигинин) башка техникалык регламенттеринин талаптарына шайкештигине жоопкер юридикалык же жеке жак.

«бала» - балдар оюн аянтчасынын 14 жашка чейинки колдонуучусу;

«оңдоо» - жабдуунун жана (же) жабуунун ишке жарактуулугун камсыз кылуу максатында аларды калыбына келтирүү боюнча операциялардын комплекси;

«жабдуунун жана (же) жабуунун тиби» - анча маанилүү эмес айырмачылыктары бар жана типтүү техникалык документацияларды жана типтүү технологиялык процесстерди колдонуу менен өндүрүлгөн буюмдар;

«урунуудан сактоочу жабуу» - амортизациялык касиеттерге ээ болгон жабуу;

«эксплуатант» - жабдууну жана (же) жабууну эксплуатациялаган жана алардын балдар оюн аянтчасын эксплуатацияга киргизген учурдан тартып ушул техникалык регламенттин талаптарына шайкештигин камсыз кылган юридикалык жана жеке жак (жеке ишкер катары катталган жеке жак);

«жабдууну жана (же) жабууну эксплуатациялоо - жабдууну жана (же) жабууну иштеткен учурдан тартып аларды утилдештирүүгө чейинки пайдалануу мөөнөтүнүн баскычы.

III. Жабдууну жана (же) жабууну идентификациялоо эрежелери

7. Жабдууну жана (же) жабууну ушул техникалык регламент колдонулган техникалык жөнгө салуу объекттерине таандык кылуу максатында кызыкдар болгон жактар тарабынан жабдууну жана (же) жабууну идентификациялоо жүзөгө ашырылат.

8. Жабдууну жана (же) жабууну идентификациялоо алардын аталышы жана (же) документациясы боюнча визуалдык ыкма менен жүзөгө ашырылат.

9. Жабдууну жана (же) жабууну идентификациялоо үчүн ушул техникалык регламентти колдонуу максатында товарды коштоочу документация, техникалык документация (конструктордук документация, паспорт) жана (же) маркалоо пайдаланылат. Товарды коштоочу документация катары жөнөтүү келишимдери, жана (же) өзгөчөлүктөр, жана (же) этикеткалар, жана (же) аннотациялар, ошондой эле жабдууну жана (же) жабууну мүнөздөгөн башка документтер пайдаланылышы мүмкүн.

IV. Бирликтин рыногунда жабдууну жана (же) жабууну жүгүртүү эрежелери

10. Жабдуу жана (же) жабуу ушул техникалык регламенттин талаптарына жана аталган жабдууга жана (же) жабууга күчү жайылтылган Бирликтин (Бажы бирлигинин) башка техникалык регламенттеринин талаптарына шайкеш болсо жана ушул техникалык регламенттин жана аларга күчү жайылтылган Бирликтин (Бажы бирлигинин) башка техникалык регламенттеринин талаптарына шайкештигин ушул техникалык регламентинин IX бөлүмүнө ылайык баалоодон өткөн шартта гана Бирликтин рыногуна колдонууга чыгарылат.

11. Ушул техникалык регламенттин талаптарына шайкештиги ырасталбаган жабдуу жана (же) жабуу Бирликтин рыногунда продукцияны жүгүртүүнүн бирдиктүү белгиси менен маркаланбайт жана Бирликтин рыногуна колдонууга чыгарылбайт.

V. Долбоорлоодо жабдууга жана жабууга карата коопсуздук талаптары

12. Жабдууну жана (же) жабууну долбоорлоодо төмөнкүлөрдү камсыз кылуу зарыл:

а) конструктордук документациянын ушул техникалык регламенттин жана эгерде аларда жабдууга жана (же) жабууга карата коопсуздук талаптары камтылса Бирликтин (Бажы бирлигинин) башка техникалык регламенттеринин коопсуздук талаптарына шайкештигин;

б) белгиленген тартипте аттестацияланган ыкмаларга негизделген зарыл эсептердин жана сыноолордун комплексин өткөрүүнү;

в) эксплуатациялоонун параметрлерине жана шарттарына жараша жабдууну жана (же) жабууну өндүрүүдө колдонулуучу материалдарды (чийки заттарды) тандоону;

г) чектелген абалдын критерийлерин белгилөөнү;

д) белгиленген иштөө мөөнөтүн, техникалык тейлөө жана оңдоо мөөнөттөрүн аныктоону;

е) жабдууну жана (же) жабууну балким болушу ыктымал туура эмес эксплуатациялоо менен байланышкан бардык коркунучтарды табуу;

ж) жабдууну жана (же) жабууну эксплуатациялоо боюнча чектөөлөрдү белгилөөнү.

13. Жабдууну жана (же) жабууну эксплуатациялоодо тобокелдикти жашы боюнча максаттуу топту эске алуу менен эсептөө зарыл.

14. Паспортту иштеп чыгуу жабдууну долбоорлоонун ажырагыс бөлүгү болуп саналат.

VI. Жабдууга жана (же) жабууга карата коопсуздук талаптары

15. Жабдууну жана анын элементтерин өндүрүүдө алар конструктордук документациянын жана ушул техникалык регламенттин талаптарына шайкештиги камсыз кылынууга тийиш.

16. Жабдууну жана анын элементтерин өндүрүүдө даярдоочу конструктордук документацияда аныкталган коопсуздукту камсыз кылуу боюнча чаралардын бардык комплексин аткарууга тийиш, мында коопсуздук көз каранды болгон бардык технологиялык операциялардын аткарылышын контролдоо мүмкүнчүлүгү камсыз кылынууга тийиш.

17. Жабдуунун паспорту аны эксплуатацияга киргизгенден кийин эксплуатантта сакталат.

18. Жабдууну жана (же) жабууну өндүрүүдө колдонулуучу материалдар:

а) эксплуатация процессинде адамдын ден соолугуна жана айлана-чөйрөгө зыяндуу таасир этүүгө;

б) абдан жогорку же абдан төмөн температурадагы климаттык чөлкөмдөрдө пайдалануучунун терисине жакындаганда термикалык күйүккө алып келүүгө;

в) тез күйүүчү материалдарга таандык болууга;

г) уусу өтө коркунучту күйүүчү заттарга таандык болууга;

д) касиеттери жетиштүү иликтенбеген материалдарга таандык болууга тийиш эмес.

19. Жабдууну жана (же) жабууну өндүрүүдө колдонулуучу материалдардын гигиеналык коопсуздугунун көрсөткүчтөрү ушул техникалык регламенттин № 2-тиркемесинде көрсөтүлгөн талаптарга шайкеш келүүгө тийиш.

20. Жабдуу жана (же) жабуу багыты боюнча колдонууда пайдалануучулардын өмүрүнө жана ден соолугуна коркунуч келтирбегидей өндүрүлүүгө тийиш.

21. Жабдуу жана анын элементтери белгилүү шарт менен конструкцияланып, алар:

а) арналган балдардын жашы боюнча тобуна шайкеш келүүгө;

б) бала ойноп жатканда ыктымал тобокелдикти даана көрүүгө жана оӊой билүүгө тийиш;

в) балдарды караган адамдар балдарга жардам берүү үчүн жабдуунун ичине кирүү мүмкүнчүлүгү болууга;

г) жабдуунун үстүндө суунун топтолушуна жол берилбешин жана суунун эркин агып, кургашын;

д) чаңды, кирди жана таштандыларды тазалоого жеткиликтүүлүктү жана ыңгайлуулукту камсыз кылууга тийиш.

22. Жашы боюнча топтор (бою жана салмагы боюнча) жана жабдуунун, анын элементтеринин бекемдигинин көрсөткүчтөрү конкреттүү түрдөгү жабдуунун паспортунда көрсөтүлөт.

23. Жабдуунун конструкциясы:

а) бекемдикти, туруктуулукту, катуулукту жана өзгөрүлбөстүктү камсыз кылууга;

б) чөйрөнүн агрессия даражасын жана пайдалануучу материалдардын бекемдигин эске алуу менен дат басуудан жана эскирүүдөн корголууга;

в) учтуу жана сынык нерселердин чыгып турган элементтери болбоого;

г) жабдуунун бети пайдалануучуга жаракат келтире турган одуракай болбоого;

д) бекиткен буроолордун учтарынан коргоого;

е) тигиштери жылмакай ширетилүүгө;

ж) жабдуунун пайдалануучулар жеткен кандай гана болбосун бөлүгүнүн бурчтары жана четтери жылмакай, жумуру болууга;

з) атайын аспаптарсыз демонтаждоо мүмкүнчүлүгүн жокко чыгарууга;

и) жабдуунун мезгил-мезгили менен тейленүүчү же алмаштырылуучу (комплектөөчү) элементтерине уруксатсыз тийүүдөн сактоого;

к) жабдуунун кармай турган элементтеринин туурасынан кесилген ченеми балдар кармай алгыдай болууга;

л) кыймылдуу элементтердин, ошондой эле кыймылдуу жана кыймылсыз элементтердин ортосунда кыпчып жана кесе турган нерселерди болтурбоого;

м) оюн аянтчасынын үстү менен жабдуунун кыймылдуу элементтеринин ортосундагы аралык коопсуз болууга;

н) жөлөнгүчтөр жана тосмолор болууга;

о) баланын денеси, мүчөсү же кийими тыгылып калышына жол бербөөгө;

п) пайда болгон күч келтирүүлөрдө зарыл болгон көтөрүмдүүлүк жөндөмдүүлүгүнө ээ болуусу тийиш.

24. Жабык жабдуунун (тоннель, оюнчук үйлөр ж.б.) бири-биринен көз карандысыз аралыктагы, жабдуунун ар тарабында жайгашкан экиден кем эмес ачык жери болууга тийиш. Жабдуунун ачык жерлеринин конструкциясы алар тосулуп калбагыдай жана зарыл учурда кандайдыр-бир кошумча каражаттарсыз эле балдарга жардам көрсөтүүнү камсыз кылууга тийиш.

25. Жабдуудан түшө турган бардык жерге урунуудан сактоочу жабуулар орнотулушу керек.

26. Жабдуудан эркин жыгылуунун бийиктиги урунуудан сактоочу жабуунун тибин, баланын жана жабдуунун конструкциясынын элементтеринин башка жерге жылып кетүү мүмкүнчүлүгүн эске алышы керек жана ал пайдалануучу жабууну буту менен тиреп турган жер үстүнөн 3 метрден жана колу менен кармаган деңгээлден түшкөн жерине чейин 4 метрден ашпоого тийиш.

Жерге түшүү зонасынын чектери баланын жана конструкциянын элементтеринин жылып кетүү мүмкүнчүлүгүн эске алуу керек.

27. Платформалардын, өтмөктөрдүн, траптардын жана тепкичтердин үстүлөрүндө кандай гана аба ырайы болбосун сыйгалак болбоого тийиш.

28. Урунуудан сактоочу жабууда уркуйган кооптуу нерселер болбоого тийиш.

29. Урунуудан сактоочу жабуу катары эшилме эмес материалдарды пайдаланууда, аларда баланын денеси, мүчөсү же кийими кыпчылып калуу участоктору болбоого тийиш.

30. Урунуудан сактоочу жабуу климаттык шарттарга карабастан өзүнүн сапаттарын сактоого тийиш.

31. Кулоо бийиктиги 60 см ашык жабдуунун алдындагы жердин бетине урунуудан сактоочу жабуу төшөлөт.

32. Жыгылуунун опурталдуу бийиктиги жабдуудан кулоо бийиктигине барабар же андан жогору болууга тийиш.

33. Жабдуунун жана (же) жабуунун ушул техникалык регламенттин 12-пунктуна ылайык белгиленген иштөө мөөнөтү болууга тийиш.

34. Жабдуунун жана (же) жабуунун таңгагы же товарды коштоочу тийиштүү документация даярдоочунун аталышын жана (же) анын товардык белгисин, жабдуунун жана (же) жабуунун аталышын жана белгисин, жашы боюнча тобу тууралуу маалыматтарды, иштөө мөөнөтүн, конкреттүү түрдөгү жабдуу жана (же) жабуу өндүрүлгөн документтин белгисин камтышы керек.

Мындай маалымат орус тилинде жана Бирликтин мүчө мамлекетинин (мындан ары - мүчө мамлекет) мыйзамдарында тийиштүү талаптар болсо, жабдуу жана (же) жабуу мүчө мамлекеттин аймагында сатылган учурда мүчө мамлекеттин мамлекеттик тилинде (тилдеринде) көрсөтүлөт.

VII. Жабдууну жана (же) жабууну монтаждоодо, эксплуатациялоодо, ташууда, сактоодо жана утилдештирүүдө коопсуздукту камсыз кылуу

35. Жабдуунун мүнөздөмөсү жана коопсуз иштетүү тууралуу маалымат паспортунда көрсөтүлөт.

36. Паспорт төмөнкүдөй маалыматтарды камтууга тийиш:

жабдуу жөнүндө негизги маалыматтар (аталышы жана даярдоочунун (даярдоочу тарабынан ыйгарым укуктуу адам) турган жери (дареги), жабдуу ага ылайык өндүрүлгөн документтин белгиси);

жабдуунун негизги техникалык көрсөткүчтөрү;

жабдуунун комплектүүлүгү;

жабдууну кабыл алуу жөнүндө маалыматтар;

жабдууну таңгактоо жөнүндө маалыматтар;

жабдуунун даярдоочусунун кепилдик милдеттенмелери;

жабдууну сактоо жөнүндө маалыматтар;

жабдууну ташуу жөнүндө маалыматтар;

жабдууну эксплуатациялоодо консервациялоо жана кайра консервациялоо жөнүндө маалыматтар;

жабдуунун сунушталуучу тиби;

жабдууну эксплуатациялоодо бузуктардын эсеби тууралуу

маалыматтар;

жабдууну техникалык тейлөөнүн эсеби тууралуу маалыматтар;

оңдоо тууралуу маалыматтар, анын ичинде жабдууну эксплуатациялоо процессинде оорчулуктарга дуушар болгон жабдуунун бөлүктөрүнүн жана деталдарынын тизмеги, аларды алмаштыруу мөөнөтү жана учурлары;

куроо боюнча нускама;

жабдуунун коопсуз эксплуатациялоонун эрежелери;

эксплуатациялоонун алдында жабдууну кароо жана текшерүү боюнча нускама;

жабдууну кароо, тейлөө жана оңдоо боюнча нускама;

жабдууну утилдештирүү жөнүндө маалыматтар;

жабдуунун өндүрүлгөн айы жана жылы;

жашы боюнча (салмагы жана бою боюнча чектөөлөрдү кошуп алганда) тобу жөнүндө маалыматтар;

белгиленген иштөө мөөнөтү;

өзгөчө белгилери (зарыл болгондо);

жабдуунун фото же графикалык сүрөтү (зарыл болгондо түстүү);

негизги өлчөмдөрүн көрсөтүү менен жабдуунун жалпы көрүнүшүнүн чиймеси;

жабдууну кураштыруу схемасы;

жыгылуу чөлкөмүнүн схемасы (планы).

Паспорт орус тилинде жана мүчө мамлекеттердин мыйзамдарында тийиштүү талаптар болсо, мүчө мамлекеттин аймагында жабдуу жана (же) жабуу сатылган учурда мүчө мамлекеттин мамлекеттик тилинде (тилдеринде) көрсөтүлөт.

37. Жабдууну жана (же) жабууну монтаждоо нускамага ылайык аткарылышы керек. Монтаждоо боюнча нускама төмөнкүдөй маалыматты камтууга тийиш:

а) жабдууну жайгаштыруу үчүн минималдуу мейкиндиктин өлчөмү жана жабдуу менен балдар оюн аянтчасынын тегиздигинин ортосунда коопсуздук аралыгы;

б) жабдууну жана (же) жабууну монтаждоо тартиби;

в) куроону жеңилдетүүнүн зарыл белгилери (мисалы, жабдуунун кураштыруучу бөлүктөрүндөгү белгилер жана кеңири нускамалар);

г) жабдууну жана (же) жабууну монтаждоо үчүн зарыл болгон атайын куралдардын жана аспаптардын тизмеги (көтөрүүчү каражаттар, шаблондор, калибрлер, лекалдар ж.б.), ошондой эле жабдууну жана (же) жабууну куроодо сактануу чаралары;

д) бураманын сайын бириктирип тартуу учурунун маанисин (зарыл болгондо);

е) конкреттүү типтеги жабдууну орнотуу үчүн тилкенин өлчөмү;

ж) климаттык шарттардын (күндөн, шамалдан (зарыл болгондо)) таасиринен коргонуу максатында жабдуунун жана анын элементтеринин багыты;

з) пайдубалга карата талаптар, конструкцияны сыпаттоо жана пайдубалдын жайгаштыруу схемасы, анкердик бекитмеге талаптар;

и) жабдууну жана (же) жабууну коопсуз эксплуатациялоо үчүн ландшафттын өзгөчөлүктөрүн сыпаттоо;

к) кулоонун бийиктиги (жумшартуучу жабууну тандоодо);

л) жабдууну же анын элементтерин сырдап-майлоодо талаптар (зарыл болгондо);

м) жабдууну жана анын элементтерин эксплуатацияга берүү алдында таңгактардын элементтерин алып салуу талаптары.

38. Жабдуу пайдалануучулардын коопсуздугу камсыз болгондой орнотулууга тийиш.

Жабдуу орнотулганда коңшу жабдуу үчүн аныкталган жыгылуу чөлкөмдөрү жана жерге түшүү чөлкөмдөрү эске алынышы керек.

39. Жабдуунун конструкциясында ден соолугунун мүмкүнчүлүктөрү чектелген балдар үчүн балдар оюн аянтчасына тоскоолдуксуз жеткиликтүүлүгү каралышы мүмкүн жана балдар оюн аянтчасында болгондо алардын коопсуздугу камсыз кылынууга тийиш.

40. Балдар оюн аянтчаларында уруунуудан сактоочу жабуу катары эшилме материалдарды колдонууда мындай жабуунун ошол материалды сыртка чачылганда ордун толтуруу үчүн жетиштүү болгудай (керектүү калыңдык менен салыштырмалуу) калыңдыкта төшөйт.

41. Жабдууну жана (же) жабууну эксплуатацияга киргизүү мүчө мамлекеттердин мыйзамдарында белгиленген тартипте жүзөгө ашырылат.

42. Жабдууну жана (же) жабууну эксплуатациялоо ушул техникалык регламенттин талаптарына жана паспортто белгиленген коопсуз эксплуатациялоо эрежелерине ылайык эксплуатант тарабынан жүзөгө ашырылат.

43. Жабдууну техникалык тейлөө жана оңдоо паспортко ылайык жүзөгө ашырылат.

44. Иштөө мөөнөтү өткөндөн кийин жабдуунун техникалык абалына карабастан жабдууну эксплуатациялоо токтотулууга жатат.

45. Жабдуунун коопсуздугун камсыз кылуу үчүн жабдуунун конструкциясына эксплуатант тарабынан анын конструкциясына же элементтерине таасир этүүчү өзгөртүүлөрдү киргизүүгө жол берилбейт.

46. Балдар оюн аянтчасында төмөнкүлөрдү камтыган маалымат таблица (пиктограмма) түрүндө жайгаштырылышы керек:

жабдууну пайдалануу эрежелери жана жашы боюнча (бою жана салмагы боюнча чектөөлөрдү кошуп) топтору жөнүндө маалыматтар;

куткаруу кызматынын, тез жардамдын телефондорунун номерлери;

жабдуу бузулган же сынган учурда кайрылуу үчүн эксплуатанттын телефондорунун номерлери.

Жабдууну эксплуатациялоо процессинде паспортто көрсөтүлгөн бою жана салмагы боюнча чектөөлөр сакталууга тийиш.

47. Жабдууну жана анын элементтерин ташуу жана сактоо ушул техникалык регламенттин талаптарын жана паспортто көрсөтүлгөн маалыматтарды эске алуу менен жүзөгө ашырылат.

48. Жабдууну утилдештирүү паспортко ылайык жүзөгө ашырылат.

Жабдуунун утилдештирүү өзгөчөлүктөрү мүчө мамлекеттердин айлана-чөйрөнү коргоо жаатындагы мыйзамдары менен белгилениши мүмкүн.

VIII. Жабдуунун жана (же) жабуунун коопсуздук талаптарына шайкештигин камсыз кылуу

49. Жабдуунун жана (же) жабуунун ушул техникалык регламентке шайкештиги төмөнкүдөй талаптарды аткаруу менен камсыз кылынат:

а) ушул техникалык регламенттин № 2-тиркемесинде белгиленген гигиеналык коопсуздук талаптарын;

б) ушул техникалык регламентте (ушул пункттун “а” пунктчасында көрсөтүлгөн талаптарынан тышкары) белгиленген коопсуздук талаптарын, же стандарттардын тизмегине киргизилген стандарттардын талаптарын, аларды ыктыярдуу негизде колдонуунун натыйжасында ушул техникалык регламенттин талаптарын сакталышы камсыз кылынат.

50. Жабдуунун жана (же) жабуунун изилдөө (сыноо) жана өлчөө ыкмалары изилдөөлөрдүн (сыноолордун) жана өлчөөлөрдүн эрежелерин, анын ичинде ушул техникалык регламенттин талаптарын колдонуу жана аткарууга зарыл болгон жана жабдуунун жана (же) жабуунун шайкештигин баалоо үчүн үлгүлөрдү тандоо эрежелерин жана ыкмаларын камтыган стандарттардын тизмегине кирген стандарттарда белгиленет.

IX. Жабдуунун жана (же) жабуунун шайкештигин баалоо

51. Бирликтин рыногунда колдонууга чыгарылуучу жабдуу жана (же) жабуу ушул техникалык регламенттин талаптарына, ошондой эле аларга күчү жайылтылган Бирликтин (Бажы бирлигинин) башка техникалык регламенттеринин талаптарына шайкештиги бааланууга жатат.

52. Жабдуунун жана (же) жабуунун ушул техникалык регламенттин талаптарына шайкештигин баалоо шайкештигин тастыктоо жана техникалык абалын баалоо (техникалык күбөлөндүрүү) формасында жүргүзүлөт.

53. Жабдуунун жана (же) жабуунун ушул техникалык регламенттин талаптарына шайкештигин тастыктоо (мындан ары - шайкештигин тастыктоо) тастыктамалоо же декларациялоо формасында жүзөгө ашырылат.

54. Шайкештигин тастыктоодо арыз берүүчүлөр болуп мүчө мамлекеттин аймагында анын мыйзамдарына ылайык катталган, жеке ишкер катары, даярдоочу же сатуучу, же даярдоочу тарабынан дайындалган ыйгарым укуктуу адам болуп саналган юридикалык же жеке жак боло алат.

55. Жабдуу жана (же) жабуу № 3-тиркеме ылайык тизмек боюнча тастыктамалоо боюнча шайкештигин тастыктоого жатат:

а) жабдуунун жана (же) жабуунун сериясы үчүн - 1с жана 2с схемалары;

б) жабдуунун жана (же) жабуунун партиялары үчүн - Зс схемасы;

в) өзүнчө буюмдар үчүн - 4с схемасы.

56. Жабдуу жана (же) жабуу № 4-тиркемеге ылайык тизмек боюнча төмөнкү схемалар боюнча декларация формасында тастыктоого жатат:

а) жабдуунун жана (же) жабуунун сериясы үчүн - 1д жана 3д схемалары;

б) жабдуунун жана (же) жабуунун партиялары (өзүнчө буюмга) үчүн - 2д жана 4д схемалары.

57. Жабдууну жана (же) жабууну тастыктамалоодо төмөнкүлөр арыз берүүчү боло алат:

а) 1с жана 2с схемалар үчүн - даярдоочу (даярдоочу тарабынан ыйгарым укук берилген адам);

б) 3с жана 4с схемалары үчүн - даярдоочу (даярдоочу тарабынан ыйгарым укук берилген адам) же сатуучу.

58. Жабдууну жана (же) жабууну тастыктамалоо схемасын арыз берүүчү тандайт.

59. Жабдууну жана (же) жабууну тастыктамалоодо арыз берүүчү:

а) өндүрүш процесстин туруктуулугун жана чыгарылуучу жабдуунун жана (же) жабуунун ушул техникалык регламенттин талаптарына (1с жана 2с схемалары) шайкештигин камсыздоо үчүн бардык чараларды көрөт;

б) техникалык документацияны түзөт, анын ичинде:

паспортту (жабдуу үчүн);

конструктордук документацияны (1с жана 2с схемалары);

жабдуу жана (же) жабуу даярдалган документ (1с жана 2с схемалары);

жабдуунун жана (же) жабуунун бекемдигинин эсептөөнүн натыйжалары;

Евразия экономикалык бирлигинин шайкештигин баалоо боюнча органдарынын бирдиктүү Реестрине кирген аккредиттелген сыноо лабораториясында (мындан ары – сыноо лабораториясы (борбор)) жабдууну жана (же) жабууну даярдоочу тарабынан өткөрүлгөн сыноо протоколу (протоколдору);

материалдардын жана комплектелген буюмдардын (бар болсо) мүнөздөмөлөрүн тастыктоо жөнүндө документ;

шайкештиги жөнүндө тастыктама жана шайкештиги жөнүндө декларация же материалдардарга жана комплектелген буюмдарга (бар болсо) карата сыноолордун протоколу (протоколдору);

өндүрүштө колдонулган (даярдоочу пайдаланган учурда) ушул техникалык регламенттин VIII бөлүмүндө көрсөтүлгөн стандарттардын тизмеги;

менеджмент тутумуна (2с схемасы) тастыктама (тастыктаманын көчүрмөсү);

жабдуунун жана (же) жабуунун жана өзүнчө буюмдардын партиялары үчүн контракт (жөнөтүүгө келишим) жана товарды коштоочу документация (Зс жана 4с схемалары);

арыз берүүчүнүн тандоосу боюнча жабдуунун жана (же) жабуунун ушул техникалык регламенттин талаптарына, ошондой эле, аларга күчү жайылтылган Бирликтин (Бажы бирлигинин) башка техникалык регламенттеринин (бар болсо) талаптарына шайкештигин тастыктоо үчүн негиз болгон башка документтер;

в) ушул пункттун “б” пунктчасында каралган техникалык документациясын тиркеп, Евразия экономикалык бирлигинин шайкештикти баалоо боюнча органдарынын бирдиктүү Реестрине киргизилген тастыктамалоо боюнча аккредиттелген органга (мындан ары – тастыктамалоо боюнча орган) жабдууну жана (же) жабууну тастыктамалоого табыштама берет.

Табыштамада менеджмент тутумуна ага ылайык тастыктамаланган документ көрсөтүлөт (2с схемасы).

Табыштамада партияны идентификациялаган белгилер (партиянын өлчөмү, ошол партияны идентификациялаган товарды коштоочу документациясынын реквизиттери) жана ага кирген жабдуунун жана (же) жабуунун ( аталышы, тиби, түрү ж.б. (болгондо)) (Зс жана 4с схемалар) бирдиктери камтылышы керек;

г) шайкештигин тастыктоо жол-жобосу аяктагандан кийин Бирликтин рыногунда продукцияны колдонуунун бирдиктүү белгисин коет;

д) тастыктамалоо боюнча органга жабдуунун жана (же) жабуунун конструкциясына же аларды өндүрүү технологиясына жабдуунун жана (же) жабуунун ушул техникалык регламенттин талаптарына шайкештигине таасир бере турган (1с схема) өзгөртүүлөрдү киргизүү тууралуу жазуу жүзүндө кабарлайт;

е) шайкештигин далилдөө жол-жобосу аяктагандан кийин ушул пункттун «б» пунктчасында каралган техникалык документацияны, жабдууну жана (же) жабууну сыноо протоколун (протоколдорун), даярдоочунун өндүрүшүнүн абалын анализдөө актысын жана шайкештик тастыктамасын түзөт.

60. Жабдууну жана (же) жабууну тастыктоодо тастыктамалоочу орган:

а) арыз берүүчү берген табыштаманы жана техникалык документацияны анализдейт жана тастыктоо жүргүзүү (тастыктоонун шарттарын көрсөтүү менен) же андан баш тартуу (себептерин көрсөтүү менен) тууралуу чечим жөнүндө арыз берүүчүгө маалымдайт;

б) сыноо өткөрүү үчүн арыз берүүчүдөн жабдуунун жана (же) жабуусунун үлгүлөрүн алат жана идентификациялайт;

в) жабдуунун жана (же) жабуунун (1с, 2с жана Зс схемалары) үлгүлөрүн же жабдуунун жана (же) жабуунун өзүнчө буюмун (4с схемасы) сыноо лабораториясында (борбордо) сыноодон өткөрүүнү камсыз кылат;

г) даярдоочунун өндүрүш абалына анализ жүргүзөт, анын натыйжасы тийиштүү акты менен (1с схемасы) жол-жоболоштурулат;

д) жабдуунун жана (же) жабуунун үлгүлөрүнүн сыноосунун, даярдоочунун өндүрүш абалынын (1с схемасы) жана арыз берүүчү тапшырган техникалык документациянын анализи оң натыйжага ээ болгондо, Евразия экономикалык комиссиянын Коллегиясынын 2012-жылдын 25-декабрындагы № 293 чечими менен бекитилген бирдиктүү форма боюнча шайкештик тастыктамасын жол-жоболоштурат, аны арыз берүүчүгө тапшырат:

е) тастыктамаланган жабдууга жана (же) жабууга шайкештик тастыктамасынын күчкө ээ мөөнөтүнүн ичинде жабдуунун жана жабдуунун үлгүлөрүн сыноо лабораториясында (борбордо) сыноо жана (же) өндүрүштүн абалына анализ жүргүзүү жолу менен (1с схемасы) инспекциялык контроль жүргүзөт.

ж) шайкештик тастыктамасынын күчкө ээ мөөнөтүнүн ичинде жабдуунун жана (же) жабуунун үлгүлөрүн сыноо лабораториясында (борбордо) сыноо жана менеджмент тутумун тастыктамалоо боюнча орган тарабынан тастыктамаланган менеджемент тутумун (2с схемасы) инспекциялык контролдун натыйжаларын анализдөө жолу менен тастыктамаланган жабдууга жана (же) жабууга инспекциялык контроль жүргүзөт;

з) инспекциялык контролдун натыйжалары боюнча:

шайкештик тастыктамасынын аракетин ырастайт, аны инспекциялык контролдун актысында көрсөтөт;

инспекциялык контролдун терс натыйжалары болгондо шайкештик тастыктамасынын күчүн токтото туруу же жокко чыгаруу тууралуу чечим чыгарат.

Инспекциялык контролдун натыйжасы жөнүндө чечимди арыз берүүчүгө жеткирет;

и) Евразия экономикалык бирлигинин шайкештикти баалоо тууралуу берилген же кабыл алынган документтеринин Бирдиктүү реестрине шайкештик тастыктамасы жөнүндө маалыматты киргизет.

61. Менеджмент тутумун караган схемалар боюнча менеджмент тутумун тастыктамалоодо менеджмент тутумун тастыктамалоо жумуштарын мүчө мамлекеттер аймагында катталган ошол мүчө мамлекеттин мыйзамдарына ылайык аккредиттелген орган жүзөгө ашырат.

62. Сериялык чыгарылган жабдуунун жана (же) жабуунун шайкештик тастыктамасынын мөөнөтү 5 жылдан ашпайт, партия болуп чыгарылган жабдуунун жана (же) жабуунун (өзүнчө буюмдарды) шайкештик тастыктамасынын күчүнүн мөөнөтү белгиленбейт.

63. Жабдуу жана (же) жабуу тастыктамалоодон кийин түзүлгөн ушул техникалык регламенттин 59-пунктунун “е” пунктчасында көрсөтүлгөн документтердин комплекти арыз берүүчүдө жана төмөнкүдөй мөөнөттөрдө тастыктоо боюнча органда сакталышы керек:

сериялык чыгарылган жабдууга жана (же) жабууга - шайкештик тастыктамасы токтотулган күндөн тартып 10 жылдан кем эмес;

продукциянын (өзүнчө буюмдардын) партиясына –жабдуу жана (же) жабуу продукциясынын партиясынан акыркы буюму сатылган күндөн тартып 10 күндөн кем эмес.

Документтердин комплекти мамлекеттик контролдоо (көзөмөл) органдарына алардын талабы боюнча берилет.

64. Жабдууну жана (же) жабууну шайкештигин декларациялоодо төмөнкүлөр арыз берүүчү болушу мүмкүн:

а) 1д жана 3д схемалары үчүн – даярдоочу (даярдоочунун ыйгарым укуктуу адамы);

б) 2д жана 4д схемалары үчүн – даярдоочу (даярдоочунун ыйгарым укуктуу адамы) же сатуучу.

65. Жабдуунун жана (же) жабуунун шайкештигин декларациялоо схемасы арыз берүүчү тарабынан тандалат.

66. 1д жана 2д схемалары боюнча жабдуунун жана (же) жабуунун шайкештигин декларациялоо арыз берүүчү тарабынан өзүнүн далилдеринин негизинде ишке ашат. Жабдуунун жана (же) жабуунун үлгүлөрүн сыноо арыз берүүчүнүн тандоосу боюнча анын жеке сыноо лабораториясында жана (же) сыноо лабораториясы (борбору) тарабынан жүргүзүлөт.

Жабдуунун жана (же) жабуунун шайкештигин 3д жана 4д схемалары боюнча декларациялоо арыз берүүчү тарабынан өзүнүн далилдеринин жана сыноо лабораториясынын (борбордун) катышуусу менен алынган далилдердин негизинде жүзөгө ашырылат.

67. Жабдуунун жана (же) жабуунун шайкештигин декларациялоодо арыз берүүчү:

а) жабдуунун жана (же) жабуунун ушул техникалык регламенттин талаптарына шайкештигин тастыктаган документтерди түзөт жана анализдейт, анын ичинде:

паспорт (жабдуу үчүн);

конструктордук документацияны (1д жана 3д схемасы);

жабдуу жана (же) жабуу өндүрүлгөн документи (1д жана 3д схемасы);

бекемдик эсептердин натыйжалары;

арыз берүүчү жеке өзүнүн сыноо лабораториясында жана (же) сыноо лабораториясы (борбору) тарабынан жүргүзүлгөн жабдуунун жана (же) жабуунун үлгүлөрүнүн сыноо протоколун (протоколдору);

материалдардын жана комплектөөчү буюмдардын (бар болсо) мүнөздөмөсүн тастыктоо жөнүндө документти;

материалдарга жана комплектөөчү буюмдардын (бар болсо) шайкештик тастыктамасы, шайкештик жөнүндө декларациясы же сыноолордун протоколдору;

өндүрүштө колдонулган (даярдоочу тарабынан колдонулган учурда) ушул техникалык регламенттин VIII бөлүмүндө көрсөтүлгөн стандарттардын тизмеги;

продукциянын (өзүнчө буюмдар) партиясы үчүн контракттар (жөнөтүүгө келишимдер) жана товарды коштоочу документациялар (2д жана 4д схемалары);

жабдуунун жана (же) жабуунун ушул техникалык регламенттин талаптарына, ошондой эле күчү аларга жайылтылган (бар болсо) Бирликтин (Бажы бирлигинин) башка техникалык регламентинин талаптарына шайкештигин тастыктоого негиз болгон арыз берүүчүнүн тандоосу боюнча башка документтер;

б) жабдуунун жана (же) жабуунун идентификациясын ушул техникалык регламенттин III бөлүмүнүн талаптарына ылайык жүргүзөт;

в) өндүрүштүк контролду жүргүзөт жана жабдууну жана (же) жабууну өндүрүү процесси ушул техникалык регламенттин талаптарына шайкештигин камсыздоо үчүн керектүү чараларды көрөт;

г) Евразия экономикалык комиссиясынын Коллегиясынын 2012-жылдын 25-декабрындагы № 293 Чечими менен бекитилген бирдиктүү форма жана эрежелер боюнча таризделген шайкештик жөнүндө декларацияны кабыл алат;

д) шайкештикти декларациялоо жол-жобосу аяктагандан кийин Бирликтин рыногунда продукцияны колдонуунун бирдиктүү белгисин коёт;

е) жабдуунун жана (же) жабуунун шайкештигин декларациялоо жол-жобосу аяктагандан кийин ушул пункттун ”а” пунктчасында каралган документтерди жана шайкештиги жөнүндө декларацияны камтыган документтердин комплектин түзөт.

68. Шайкештик жөнүндө декларация Евразия экономикалык комиссиясынын Коллегиясынын 2013-жылдын 9-апрелиндеги № 76 Чечиминде белгиленген тартипте каттоодон өтүүгө жатат.

69. Жабдууну жана (же) жабууну декларациялоодон кийин түзүлгөн ушул техникалык регламенттин 67-пунктунун “е” пунктчасында көрсөтүлгөн документтердин комплекти арыз берүүчүдө төмөнкүдөй мөөнөттө сакталууга тийиш:

сериялык чыгарылган жабдуунун жана (же) жабуунун документтери - шайкештиги жөнүндө декларация күчүн токтоткондон күндөн тартып 5 жылдан кем эмес;

продукциянын (өзүнчө буюмдун) партиясынын документтери - продукциянын (өзүнчө буюмдун) партиясындагы жабдуунун жана (же) жабуунун акыркы буюму сатылган күндөн тартып 5жылдан кем эмес.

Документтердин комплекти мамлекеттик контролдоо (көзөмөл) органдарына алардын талабы боюнча берилет.

70. Жабдуунун жана (же) жабуунун сериялык чыгаруу үчүн шайкештигин декларациялоодо шайкештик декларациясынын мөөнөтү 5 жылдан ашпоого тийиш. Жабдуунун жана (же) жабуунун (өзүнчө буюмдун) партиясы үчүн шайкештик жөнүндө декларациянын мөөнөтүнүн күчү белгиленбейт.

71. Белгиленген иштөө мөөнөтүнүн ичинде жүгүртүүгө чыгарылган жабдуунун жана (же) жабуунун шайкештигин баалоо аккредиттелген (ыйгарым укуктуу) уюм тарабынан техникалык абалын баалоо (техникалык күбөлөндүрүү) формасында жүзөгө ашырылат .

Техникалык абалын баалоону (техникалык күбөлөндүрүүнү) жүргүзүү тартиби, ошондой эле техникалык абалын баалоону (техникалык күбөлөндүрүү) жүргүзүү үчүн уюмду аккредитациялоо (ыйгарым укуктарды берүү) мүчө мамлекеттердин мыйзамдары менен белгиленет.

X. Бирликтин рыногунда жабдуу жана (же) жабуу продукциясын жүгүртүүнүн бирдиктүү белгиси менен маркалоо

72. Ушул техникалык регламенттин талаптарына, ошондой эле аларга күчү жайылтылган Бирликтин (Бажы бирлигинин) башка техникалык регламенттеринин талаптарына шайкеш келген жана шайкештигин тастыктоо жол-жобосун өткөн жабдуу жана (же) жабуу Бирликтин рыногунда жүгүртүүнүн бирдей белгиси менен маркаланат.

1. Бирликтин рыногунда продукция жүгүртүүнүн бирдей белгиси менен маркалоо жабдууну жана (же) жабууну ошол рынокко жүгүртүүгө чыгаруунун алдында жүзөгө ашырылат.
2. Бирликтин рыногунда продукция жүгүртүүнүн бирдей белгиси жабдуунун жана жабуунун ар бир бирдигине кандай гана ыкма болбосун жабдуунун жана (же) жабуунун бардык иштөө мөөнөтүнүн ичинде так жана даана көрүнгүдөй түшүрүлөт, ошондой эле тиркелген паспортунда келтирилет. Бирликтин рыногунда продукция жүгүртүүнүн бирдей белгисин таңгакка түшүрүү жана ага тиркелүүчү паспортто көрсөтүү эгерде ошол жабдуунун жана (же) жабуунун өзүнө белгини түшүрүүгө мүмкүн болбогондо гана жол берилет.
3. Жабдуунун жана жабуунун Бирликтин рыногунда продукция жүгүртүүнүн бирдей белги менен маркалоосу ошол жабдууга жана (же) жабууга күчү жайылтылган жана Бирликтин рыногунда продукция жүгүртүүнүн бирдей белгисин салууну белгилеген Бирликтин (Бажы бирлигинин) бардык техникалык регламенттеринин талаптарына шайкештиги күбөлөндүрүлөт.

XI. Мамлекеттик контроль (көзөмөл)

1. Ушул техникалык регламенттин талаптарынын сакталышына мамлекеттик контроль (көзөмөл) мүчө мамлекеттердин мыйзамдарына ылайык жүргүзүлөт.

№1 ТИРКЕМЕ

Евразия экономикалык бирлигинин

“Балдар оюн аянтчалары үчүн

жабдуунун коопсуздугу жөнүндө”

техникалык регламентине

(ЕАЭБ ТР 042/2017)

**Евразия экономикалык бирлигинин “Балдар оюн аянтчалары үчүн жабдуунун коопсуздугу жөнүндө” техникалык регламентинин талаптарынын күчү жайылтылган продукциянын**

**ТИЗМЕГИ**

|  |  |  |
| --- | --- | --- |
| Жабдуунун, жабуунун түрү | Жабдуунун, жабуунун түрүнүн мүнөздөмөсү | Жабдуунун, жабуунун тиби |
| 1.Балдар оюн аянтчасындагы дөңчө  2. Балдар оюн аянтчасындагы селкинчектер | балдар оюн аянтчасы үчүн бала салмагынын күчү менен сыйгалак бети аркылуу ылдыйга түшкөн эңкейиш жабдуу  балдар оюн аянтчасындагы массасы ага жараша кыймылдаган шарнирден төмөн жайгашкан, бала өзү кыймылга келтирген жабдуу | бөлөк турган дөңчө  жабыштырылган дөңчө  дөңчө -толкун  (толкун сыяктуу дөңчө)  “тоо бетиндеги” дөңчө (дөңдүн, кырчанын, жээктин бетиндеги дөңчө)  спираль түрүндөгү дөңчө  кыйшык сызыктуу дөңчө  тоннель дөңчөсү  бириктирилген тоннель дөңчөсү  бир нече трассасы бар дөңчө  бир окто айланган селкинчектер  бир нече окто айланган селкинчектер  бир чекиттеги илгичи менен селкинчектер  жамааттык селкинчектер |
| Жабдуунун, жабуунун түрү | Жабдуунун, жабуунун түрүнүн мүнөздөмөсү | Жабдуунун,жабуунун  тиби |
|  |  |  |
| 3. Балдар оюн аянтчасындагы термелүүчү орундук | балдар оюн аянтчасындагы ар кандай тегиздикте терметилген кыймылдарды жүзөгө ашырган, бала (балдар) өзү кыймылга келтирген жабдуу | теңдештирген термелүүчү орундук  бир таянычы бар термелүүчү орундук  бир нечеде тегиздикте термелүүдө балдар кыймылын камсыз кылган бир таянычы бар термелүүчү орундук  артыкчылыктуу бир тегиздикте термелүүдө балдар кыймылын  камсыз кылган бир нече таянычы бар термелүүчү орундук  шатундук термелүүчү орундук  бийиктикте жайгашкан  термелүүнүн бир октуу термелүүчү орундук  борбордук окту тегеретип айланган термелүүчү орундук |
| 4. Балдар оюн аянтчасындагы карусель  5. Балдар оюн аянтчасындагы канаттык жол | тигинен 5° эңкейиштеги бурчтукта тигинен турган окту айланган бир орундуу же андан көп балдар оюн аянтчасындагы жабдуулар  салмагынын күчү менен бала  тээп жүргөн балдар оюн аянтчасы үчүн жабдуу | айланган креслолор  айланган платформа  айланган козу карын    абада айланууну  абада калкуу  тегерек колеяда кыймыл  ири айланган диск  канаттык жол:  илгичи бар туткасы менен отургуч |

|  |  |  |
| --- | --- | --- |
| Жабдуунун, жабуунун түрү | Жабдуунун, жабуунун түрүнүн мүнөздөмөсү | Жабдуунун, жабуунун тиби |
| 6.Балдар шаарчасы  (оюн комплекси), оюн жабдуусу, шаарчанын (оюн комплексинин) жабдуулары жана элементтери  7. Урунуудан сактоочу жабуу | балдар оюн аянтчасы үчүн балдардын ойноосу, дене-бою, боюнун өсүшү, алардын шамдагайлыгын жана эр жүрөктүүлүгүн тарбиялоого арналган жабдуу  балдар оюн аянты үчүн амортизациялык касетке ээ жабуу | балдар шаарчасы (оюн комплекси)  шаарчанын (оюн комплексинин) жабдуулары жана элементтери:  мунара  колжүрүш  швед дубалы  чыкма дубал  тоннель  көпүрө  трап  шаты  спираль  узун шыргай  чыгуу үчүн ийкемдүү  элементтер (шаты, тор,  желе)  оюн жабдуулары, анын  ичинде кумаянт, оюнчук  үй, лабиринт  кум жабуу  шагыл жабуу  чым жабуу  жыгач таарындысынан жабуу    желим жабуу  синтетикалык жабуу |

№2 ТИРКЕМЕ

Евразия экономикалык бирлигинин

“Балдар оюн аянтчалары үчүн

жабдуунун коопсуздугу жөнүндө”

техникалык регламентине (ЕАЭБ ТР 042/2017)

**Балдар оюн аянтчалары үчүн жабдуунун жана жабуунун өндүрүшүндө колдонуучу материалдардын гигиеналык коопсуздугуна карата**

**ТАЛАПТАР**

1. Балдар оюн аянтчалары үчүн жабдуунун жана жабуунун өндүрүшүндө колдонуучу материалдардын (мындан ары – материалдар) жытынын интенсивдүүлүгү 2 баллдан ашпоого тийиш.
2. Полимердик, полимерлерди камтуучу материалдардын, синтетикалык жана аралашма текстиль материалдардын бетинде электр статистикалык талаасынын чыңалуу деңгээли эксплуатациялоо шарттарында 15,0 кВ/м ашпоого тийиш.
3. Материалдар анын ичинде патогендик микрофлоранын өсүшүнө жана өнүгүшүнө түрткү бербеши керек.
4. Минералдык негиздеги материалдарда табигый радионуклиддердин салыштырмалуу натыйжалуу жигердүүлүгү 370 Бк/кг ашпоого тийиш. Жыгач жана жыгач кошулган материалдарда цезий -137нин жол берилүүчү салыштырмалуу жигердүүлүгү 300 Бк/кг ашпоого тийиш.
5. Жабдуунун коргоочу-декоративдүү жабуулары суу менен тазалоого, жабдуунун жабуусу шилекейдин, тердин, нымдын таасирине бекем болууга тийиш.

6. Жабдуу жергиликтүү терини дүүлүктүрүүчү таасир бербеши керек, же жабдуунун суу чөйрөсүндө аныкталган токсиндүүлүк индекси (тазаланган чөйрөдө) 70тен 120 % чейин, аба чөйрөсүндө 80ден 120 % чейин болууга тийиш.

1. Материалдар адамдын организмине (бардык бөлүп чыгарылган заттардын биргелешкен аракетин эсепке алуу менен) тике же кыйыр жагымсыз таасир берген санда айлана-чөйрөгө учуучу заттарды бөлүп чыгарбоого тийиш.
2. Жабдууну жана жабууну эксплуатациялоо учурунда абага материалдардан кооптуулуктун 1-классына таандык болгон химиялык заттар бөлүнүп чыкпоого тийиш (классификация жалпы талаптар боюнча Евразия экономикалык бирлигине мүчө мамлекеттеринин мыйзамдарына ылайык кооптуу химиялык продукциялардын классификациясына карата жүргүзүлөт), ал эми калган заттар таблицада көрсөтүлгөн гигиеналык ченемдиктерден ашпоого тийиш (материалдардан аракеттердин жыйындысына ээ болгон бир нече химиялык заттар чыкканда концентрациялардын мамилесинин суммасы чектелген концентрацияларга карата 1 ашпоого тийиш).

Балдар оюн аянтчалары үчүн жабдуунун жана жабуунун өндүрүшүндө колдонуучу материалдардан зыяндуу заттардын бөлүнүп чыгуусунун гигиеналык ченемдиктери

|  |  |  |  |
| --- | --- | --- | --- |
| Материалдын (заттардын) аталышы | Санитардык-эпидемиологиялык талаптар | | |
| көрсөткүч | аба чөйрөсүнө миграциянын жол берүүчү деңгээли  мг/м3, мг/дм3 | суу чөйрөсүнө миграциянын жол берүүчү деңгээли  мг/м3, мг/дм3 |
| 1 | 2 | 3 | 4 |

I. Полимердик жана полимер камтуучу материалдар

1. Поливинилхлорид дибутилфталат жол берилбейт жол берилбейт пластифицирленген

|  |  |  |  |
| --- | --- | --- | --- |
|  | Санитардык-эпидемиологиялык талаптар | | |
| Материалдын (заттардын) аталышы | көрсөткүч | аба чөйрөсүнө миграциянын жол берүүчү деңгээли  мг/м3, мг/дм3 | суу чөйрөсүнө миграциянын жол берүүчү деңгээли  мг/м3, мг/дм3 |
| 1 | 2 | 3 | 4 |
| (суспензиялык жана эмульсиялык) | диоктилфталат | 0,02 | 2,0 |
|  | формальдегид | 0,01 | 0,1 |
|  | хлорлуу водород\* | 0,10 | - |
|  | бензол | 0,1 | 0,01 |
|  | толуол | 0,6 | 0,5 |
| 2. Фенолформальдегиддик ,  меламинформальдегиддик  чайырлар | аммиак\*  метил спирти | 0,04  0,50 | 0,2 |
|  | фенол\*\* | 0,003 | 0,05 |
|  | фенолдордун жалпы суммасы\*\* | - | 0,1 |
|  | формальдегид | 0,01 | 0,1 |
| 3. Карбамиддик чайырлар | аммиак\* | 0,04 | - |
|  | метил спирти | 0,50 | 0,2 |
|  | формальдегид | 0,01 | 0,1 |
| 4.Бутадиендин жана бутадиндин сополимерлери менен акрилонитрил  жана стиролдун негизиндеги синтетикалык каучук | акрилонитрил цианиддүү суутек\* дибутилфталат | 0,03  0,01  жол берилбейт | 0,02  -  жол берилбейт |
|  | диоктилфталат | 0,02 | 2,0 |
|  | стирол | 0,002 | 0,01 |

|  |  |  |  |
| --- | --- | --- | --- |
|  | Санитардык-эпидемиологиялык талаптар | | |
| Материалдын (заттардын) аталышы | кѳрсѳткүч | аба чѳйрѳсүнѳ миграциянын жол берүүчү деңгээли, мг/м3 | суу чѳйрѳсүнѳ миграциянын жол берүүчү деңгээли , мг/м3, мг/дм3 |
| 1 | 2 | 3 | 4 |
|  | толуол | 0,60 | 0,5 |
|  | ксилол изомерлеринин (аралашмасы) | 0,20 | 0,05 |
|  | формальдегид | 0,01 | 0,1 |
| 5. Полистиролдук пластика |  |  |  |
| полистирол (блоктуу, суспензиялык, соккуга катуу), акрилонитрил менен сополимер стирол менен пластиканын АБС | акрилонитрил  стирол  формальдегид | 0,03  0,002  0,01 | 0,02  0,01  0,1 |
| сополимер стирол  метакрилат менен | метилметакрилат | 0,01 | 0,25 |
|  | стирол | 0,002 | 0,01 |
|  | формальдегид | 0,01 | 0,1 |
| сополимер стирол  бутадиен менен | бутил спирти | 0,10 | 0,5 |
|  | метил спирти | 0,50 | 0,2 |
|  | стирол | 0,002 | 0,01 |
|  | формальдегид | 0,01 | 0,1 |
| кѳбүктѳлгѳн  полистролдор | стирол | 0,002 | 0,01 |
|  | ксилолдор (изомерлердин аралашмасы) | 0,20 | 0,05 |
|  | толуол | 0,30 | 0,5 |

|  |  |  |  |
| --- | --- | --- | --- |
|  | Санитардык-эпидемиологиялык талаптар | | |
| Материалдын (заттардын) аталышы | кѳрсѳткүч | аба чѳйрѳсүнѳ миграциянын жол берүүчү деңгээли , мг/м3 | суу чѳйрѳсүнѳ миграциянын жол берүүчү деңгээли , мг/м3 |
| 1 | 2 | 3 | 4 |
|  | формальдегид | 0,01 | 0,1 |
| 6. Полиуретанттар | бутилацетат | 0,10 | 0,1 |
|  | цианиддүү суутек\* | 0,01 | - |
|  | изопропил спирти | 0,60 | 0,1 |
|  | метил спирти | 0,50 | 0,2 |
|  | формальдегид | 0,01 | од |
|  | этиленгликоль | 0,30 | 1,0 |
| 7. Эпоксид  чайырлары | дибутилфталат | жол берилбейт | жол берилбейт |
|  | диоктилфталат | 0,02 | 2,0 |
|  | ксилолдор  (изомерлердин  аралашмасы) | 0,20 | 0,05 |
|  | фенол\*\* | 0,003 | 0,05 |
|  | фенолдордун жалпы  суммасы\*\* | - | од |
|  | формальдегид | 0,01 | од |
|  | эпихлоргидрин | 0,04 | 0,1 |
| 8. Полиэфир  чайырлары | дибутилфталат | жол берилбейт | жол берилбейт |
|  | диоктилфталат | 0,02 | 2,0 |
|  | стирол | 0,002 | 0,01 |

|  |  |  |  |
| --- | --- | --- | --- |
|  | Санитардык-эпидемиологиялык талаптар | | |
| Материалдын (заттардын) аталышы | кѳрсѳткүч | аба чѳйрѳсүнѳ миграциянын жол берүүчү деңгээли , мг/м3о | суу чѳйрѳсүнѳ миграциянын жол берүүчү деңгээли , мг/м3 |
| 1 | 2 | 3 | 4 |
|  | фтал ангидриди\* | 0,02 | - |
|  | формальдегид | 0,01 | 0,1 |
|  | этиленгликоль | 0,30 | 1,0 |
| 9. Полимер камтуучулар винил спиртинен жана андан чыккандардын негиздеги материалдар | винилацетат | 0,15 | 0,2 |
|  |  |  |  |
|  | дибутилфталат | жол берилбейт | жол берилбейт |
|  | диоктилфталат | 0,02 | 2,0 |
|  | метил спирти | 0,50 | 0,2 |
|  | формальдегид | 0,01 | 0,1 |
| 10. Полимер камтуучулар акрил жана метакрил  кычкылдыктардын  негизиндеги материалдар | акрилонитрил | 0,03 | 0,02 |
|  |  |  |  |
|  | дибутилфталат | жол берилбейт | жол берилбейт |
|  | диоктилфталат | 0,02 | 2,0 |
|  | метил спирти | 0,50 | 0,2 |
|  | метилметакрилат | 0,01 | 0,25 |
|  | формальдегид | 0,01 | 0,1 |
| 11. Полимер камтуучулар  Полиэтилен жана полипрен  негизиндеги материалдар | ацетальдегид | 0,01 | 0,2 |
|  |  |  |  |
|  | изопропил спирти | 0,60 | 0,1 |
|  | метил спирти | 0,50 | 0,2 |
|  | формальдегид | 0,01 | 0,1 |

|  |  |  |  |
| --- | --- | --- | --- |
|  | Санитардык-эпидемиологиялык талаптар | | |
| Материалдын (заттардын) аталышы ) | кѳрсѳткүч | аба чѳйрѳсүнѳ миграциянын жол берүүчү деңгээли , мг/м3, мг/дм3 | суу чѳйрѳсүнѳ миграциянын жол берүүчү деңгээли , мг/м3, мг/дм3 |
| 1 | 2 | 3 | 4 |
| 12. Полиамид | дибутилфталат | жол берилбейт | жол берилбейт |
|  | диоктилфталат | 0,02 | 2,0 |
|  | капролактам | 0,06 | 0,5 |
|  | метил спирти | 0,50 | 0,2 |
|  | формальдегид | 0,01 | од |
| 13.Минералдык негизиндеги полимер камтуучу материалдар | фосфор ангидриди  \* | 0,05 | - |
|  | күкүрт диоксиди \* | 0,05 | - |
| 14.Целлюлозанын негизиндеги полимер камтуучу материалдар | аммиак\*  метил спирти | 0,04  0,50 | 0,2 |
|  | фенол\*\* | 0,003 | 0,05 |
|  | фенолдордун  жалпы суммасы\*\* | - | 0,1 |
|  | формальдегид | 0,01 | 0,1 |
| 15. Резина | дибутилфталат | жол берилбейт | жол берилбейт |
|  | диоктилфталат | 0,02 | 2,0 |
|  | фенол\*\* | 0,003 | 0,05 |
|  | фенолдордун  жалпы суммасы \*\* | - | 0,1 |
|  | формальдегид | 0,01 | 0,1 |

|  |  |  |  |  |
| --- | --- | --- | --- | --- |
|  | Санитардык-эпидемиологиялык талаптар | | | |
| Материалдын (заттардын) аталышы ) | кѳрсѳткүчү | аба чѳйрѳсүнѳ миграциянын жол берүүчү деңгээли , мг/м3, мг/дм3 | | суу чѳйрѳсүнѳ миграциянын жол берүүчү деңгээли , мг/м3, мг/дм3 |
| 1 | 2 | 3 | | 4 |
| 16. Сөңгөк | ацетальдегид | 0,01 | | 0,2 |
|  | бутил спирти | 0,1 | | 0,5 |
|  | изобутил спирти | од | | 0,5 |
|  | метил спирти | 0,5 | | 0,2 |
|  | изопропил  спирти | 0,6 | | 0,1 |
|  | фенол\*\* | 0,003 | | 0,05 |
|  | фенолдордун  жалпы суммасы \*\* | - | | 0,1 |
|  | формальдегид | 0,01 | | 0,1 |
|  | аммиак\* | 0,04 | | - |
|  | II. Текстилдик материалдар | | |  |
| 17. Табигый өсүмдүк чийки заттан материалдар | формальдегид | | 0,01 | 0,1 |
| 18. Жасалма вискозалык  жана ацетаттык | формальдегид | | 0,01 | 0,1 |
| 19. Полиэфирдик | формальдегид | | 0,01 | 0,1 |
|  | диметилтерефталат | | 0,01 | 1,5 |
|  | ацетальдегид | | 0,01 | 0,2 |

|  |  |  |  |
| --- | --- | --- | --- |
|  | Санитардык-эпидемиологиялык талаптар | | |
| Материалдын (заттардын) аталышы ) | кѳрсѳткүчү | аба чѳйрѳсүнѳ миграциянын жол берүүчү деңгээли , мг/м3, мг/дм3 | суу чѳйрѳсүнѳ миграциянын жол берүүчү деңгээли , мг/м3, мг/дм3 |
| 1 | 2 | 3 | 4 |
| 20. Полиамиддик | формальдегид | 0,01 | 0,1 |
|  | капролактам | 0,06 | 0,5 |
|  | гексаметилендиамин | 0,001 | 0,01 |
| 21. Полиакрилонитрилдик | формальдегид | 0,01 | 0,1 |
|  | акрилонитрил | 0,03 | 0,02 |
|  | диметилформамид | 0,03 | 10,0 |
|  | винилацетат | 0,15 | 0,2 |
| 22. Поливинилхлориддик | формальдегид | 0,01 | 0,1 |
|  | ацетон | 0,35 | 0,1 |
|  | бензол | од | 0,01 |
|  | толуол | 0,6 | 0,5 |
|  | диоктилфталат | 0,02 | 2,0 |
|  | дибутилфталат | жол берилбейт | жол берилбейт |
|  | фенол \*\* | 0,003 | 0,05 |

\_\_\_\_\_\_\_\_\_\_\_\_\_\_\_\_\_\_\_

\* Химиялык заттардын миграциясы аба чѳйрѳсүндѳ гана аныкталат.

\*\* Кѳрсѳткүчтѳр бири-бирин алмаштыра алат.

Эскертүү: 1. Санитардык-химиялык изилдѳѳлѳрдү жүргүзүүдѳ милдеттүү моделдик чѳйрѳ болуп аба чѳйрѳсү саналат.

2.Териге түздѳн-түз таасир берген жабдуулардын деталдарынын ичинен зыяндуу химиялык заттардын миграциясы суу моделдик чѳйрѳдѳ гана аныкталат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Материалдын (заттардын) аталышы ) | Санитардык-эпидемиологиялык талаптар | | |
| кѳрсѳткүч | аба чѳйрѳсүнѳ миграциянын жол берүүчү деңгээли , мг/м3, мг/дм3 | суу чѳйрѳсүнѳ миграциянын жол берүүчү деңгээли , мг/м3, мг/дм3 |
| 1 | 2 | 3 | 4 |
|  | жалпы фенолдун суммасы\*\* | - | 0,1 |

№ 3 ТИРКЕМЕ

“Балдар оюн аянтчалары үчүн

жабдуулардын коопсуздугу жѳнүндѳ”

Евразия экономикалык бирлигинин

техникалык регламентине

(ЕАЭБ ТР 042/2017)

**Тастыктамалоо формасындагы** “**Балдар оюн аянтчалары үчүн жабдуунун коопсуздугу жѳнүндѳ” (ЕАЭБ ТР 042/2017) Евразия экономикалык бирликтин техникалык регламентинин талаптарына шайкеш келгендигин милдеттүү тастыктоого жаткан продукциянын**

**ТИЗМЕГИ**

1. Балдар оюн аянтчалары үчүн жабдуу:

а) Балдар оюн аянтчалары үчүн дѳңчѳ;

б) Балдар оюн аянтчалары үчүн селкинчектер;

в) Балдар оюн аянтчалары үчүн термелүүчү орундук;

г) Балдар оюн аянтчалары үчүн каруселдер;

д) Балдар оюн аянтчалары үчүн канаттык жолдор;

е) Балдар шаарчасы (оюн комплекси).

2.Балдар оюн аянтчалары үчүн урунуудан сактоочу жабуу:

а) резина жабуусу;

б) синтетикалык жабуу.

№ 4 ТИРКЕМЕ

“Балдар оюн аянтчалары үчүн

жабдуулардын коопсуздугу жѳнүндѳ”

Евразия экономикалык бирлигинин

техникалык регламентине

(ЕАЭБ ТР 042/2017)

**Шайкештикти декларациялоо формасында** “**Балдар оюн аянтчалары үчүн жабдуунун коопсуздугу жѳнүндѳ” (ЕАЭБ ТР 042/2017) Евразия экономикалык бирлигинин техникалык регламентинин талаптарына шайкеш келгендигин милдеттүү тастыктоого жаткан продукциянын**

**ТИЗМЕГИ**

1. Балдар оюн аянтчалары үчүн оюн жабдуусу, анын ичинде:

а) кумдак жайы;

б) оюн үйү;

в) лабиринт.

1. Балдар оюн аянтчалары үчүн урунуудан сактоочу жабуу:

а) кумдуу жабуу;

б) шагыл жабуусу;

в) чымдуу жабуу;

г) жыгач таарынды жабуусу.